Spjall:Foringjaræði

message: Tilvitnun:
<Code>
Formaður Sambands íslenskra sveitarfélaga hefur lagt til að sveitarfélögum
verði fækkað enn frekar, eða allt niður í 40-50,6 en Páll Pétursson fyrrverandi
félagsmálaráðherra er alfarið á annarri skoðun og telur nóg að gert. Þar nefnir hann
sem helstu rök gegn enn frekari fækkun að viss lýðræðishalli segi til sín með hinni
miklu fækkun kjörinna fulltrúa; „[...] færri koma að ákvarðanatöku og sveitarstjórnin
verður fjarlægari einhverjum hluta íbúanna.”7 Vel má vera að þessi rök eigi sér
sterkar stoðir, en á móti kemur að ýmsar samstarfsnefndir og byggðasamlögum sem
sveitarfélög sameinast um taka orðið svo margar stórar ákvarðanir að hinn almenni
borgari og jafnvel hinn almenni sveitarstjórnarmaður kemur þar hvergi nærri. Þar
hallar að mínu mati mun meira á lýðræðið en við þær aðstæður að
sveitarstjórnarmönnum fækki um tugi eða jafnvel hundruð, einfaldlega vegna þess
hve fjarlægir margir sveitarstjórnarmenn eru sjálfri ákvarðanatökunni. Fámennur og
valdamikill hópur oddvita hefur oft allar stórar ákvarðanir á sínum höndum og hefur
slíkt stjórnskipulag verið nefnt oddvitalýðræði!
6 Vilhjálmur Þ. Vilhjálmsson, bls. 10.
7 Páll Pétursson, 25. september 2002.
~ Pétur Vilhjálmsson
</code>
Heimild:
Pétur Vilhjálmsson (2003) Sameining sveitarfélaga í Vestur-Húnavatnssýslu: Sameiningarkosningar 1993 og 1997 - Sveitarstjórnarkosningar 1994, 1998 og 2002 (Verkefni í stjórnmálafræði) Háskóli Íslands (skoðað 17.12.10 á http://frontpage.simnet.is/peol/Samein._sv.fel._V-Hun.pdf)

message: Hugtakaskilgreiningin hér er ákaflega óskýr. Hún virðist í raun reyna að gera hugtakið óljósara en þau hughrif sem orðið eitt og sér kallar á. Það fyrirbæri sem þetta hugtak lýsir, og tilvitnaðar heimildir í greininni benda vissulega á, er nefnt fleiri nöfnum, t.d. foringjaræði. Í kjarnann hefur þetta ekki nokkurn skapaðan hlut með samstarfsfélög (hvað sem það kann að vera) á sveitarfélagastiginu að gera.
--Jabbi 18. desember 2010 kl. 00:32 (UTC)
thread_title:  Hugtakaskilgreining 

message: Er hugtakið oddvitalýðræði til? er nóg að orð sé notað í einhverjum pólitískum skrifum til að það sé í wikipedia? Er þetta ekki heimasmíðað orð þarf það ekki að finnast í orðabókum etc? --Salvör Gissurardóttir 18. desember 2010 kl. 16:09 (UTC)
replies: text: Eins og ég  bendi á hér að ofan virðist sem að þetta vera sama hugtak og flokksræði eða foringjaræði. Það vísar til þess hversu einráðir formenn stjórnmálaflokka á Íslandi hafa verið. Á þetta hefur verið bent m.a. í skýrslu rannsóknarnefndar Alþingis, sbr. ofangreind tilvísun, en Gunnar Helgi Kristinsson hefur lengi talað um þetta. Ég bendi t.d. á greinarstúf í Morgunblaðinu frá október 2004 undir fyrisögninni „Er Ísland besta lýðræðisríki í heimi?“ þar sem hann segir tíðkast á Íslandi „mun óheftara meirihlutaræði en í flestum þeirra smáríkja í Evrópu sem hafa traustustu lýðræðishefðirnar.“ Google skilar aðeins 3 niðurstöðum fyrir „oddvitalýðræði“ en ein þeirra er frétt RÚV um ámælisverða starfshætti Alþingis. „Oddvitalýðræði“ gæti því a.m.k. verið tilvísun á aðalgreinina flokkrsræði t.d. --Jabbi 19. desember 2010 kl. 23:29 (UTC)

text: Styð eyðingartillögu. Held að þetta sé ekki nægilega útbreitt hugtak. --Cessator 19. desember 2010 kl. 23:47 (UTC)

text: Tilvitnun mín í Gunnar Helga missir að vísu marks því þar er hann að vísa í lítið samráð milli flokka, og hefð fyrir tiltölulega naumum meirihlutastjórnum á landinu en ekki „meirihlutaræði“ innan flokka. En ég mótmæli því að eyða þessari grein - hana þarf að laga til að vísu - en þetta er sérstaklega í umræðunni um þessar mundir. Ákvörðun þremenninganna innan VG um að sitja hjá atkvæðagreiðslu um fjárlagafrumvarpið er að hluta til í andstöðu við og mótmæli gegn foringjaræðinu umtalaða sjá viðtal við Lilju Mósesdóttur þar sem hún segir berum orðum að foringjaræðið sé óheillavænlegt. --Jabbi 20. desember 2010 kl. 01:26 (UTC)
replies: text: : Flutti greinina á Foringjaræði og endurorðaði. Eins og Jabbi minntist á, þá er foringjaræði mun betra heiti. Ég ætla hinsvegar, að biðja ykkur um að endurmeta greinina varðandi það hvort hún verðskuldi eyðingarstimpilinn eftir þessar breytingar.--Snaevar 20. desember 2010 kl. 03:00 (UTC)
thread_title:  Eyðingartillaga